**Раздел 5**

**Проект на договор !**

**Д О Г О В О Р**

**№.........../............2020 г.**

Днес, ……......... 2020 год., в гр. ………………, между:

**ОБЩИНА ПАНАГЮРИЩЕ**, с административен адрес: гр. Панагюрище, пл. „20 - ти април“ № 13, БУЛСТАТ 000351743, представлявано от Никола Иванов Белишки - Кмет на Община Панагюрище и Цветана Якова – н-к отдел „ФСДБ“,наричан по-долу за краткост **ВЪЗЛОЖИТЕЛ**, от една страна и от друга страна,

**и**

"................................", със седалище и адрес на управление:……………....., с ЕИК......................., представлявано от - ....................- …………………… наричан по-долу за краткост **ИЗПЪЛНИТЕЛ**, от друга страна,

(**ВЪЗЛОЖИТЕЛЯТ** и **ИЗПЪЛНИТЕЛЯТ** наричани заедно „**Страните**“, а всеки от тях поотделно „**Страна**“), на основание чл. 112, ал. 1 от Закона за обществените поръчки (ЗОП) и в изпълнениена влязло в сила Решение № ....... от .................2020 г. на Кмета на община Панагюрище, в качеството му на възложител по смисъла на ЗОП и в резултат на проведена процедура публично състезание по реда на Част пета, Глава двадесет и пета, Раздел II от ЗОП за определяне на **ИЗПЪЛНИТЕЛ** на обществена поръчка с предмет: **„Упражняване на строителен надзор при изпълнението на обект „Благоустрояване на ж.к. „Оптикоелектрон“ II, кв. 145, гр. Панагюрище“ – етап II“,** се сключи настоящият договор за следното:

1. **ПРЕДМЕТ НА ДОГОВОРА**

**Чл.1. ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да упражнява, срещу възнаграждение и при условията на този Договор, строителен надзор по време на строителството на обект: **„Благоустрояване на ж.к. „Оптикоелектрон“ II, кв. 145, гр. Панагюрище“ – етап II“**, в т.ч. да изготви окончателен доклад и технически паспорт на строежа съгласно Наредба № 5/28.12.2006 г., както и да контролира, отчита и удостоверява вида, количествата и стойността на извършените СМР на обекта.

**Чл.2.** (1) **ИЗПЪЛНИТЕЛЯТ** се задължава да упражнява строителния надзор в съответствие с Техническата спецификация, Техническото предложение на **ИЗПЪЛНИТЕЛЯ** и Ценовото предложение на **ИЗПЪЛНИТЕЛЯ**, и чрез лицата, посочени в Списък на персонала, който ще изпълнява поръчката, съставляващи съответно Приложения №№ (1, 2, 3 и 4) към този Договор („**Приложенията**“) и представляващи неразделна част от него.

(2) **ИЗПЪЛНИТЕЛЯТ** упражнява постоянен строителен надзор по време на изпълнение на строителството на обекта, чрез правоспособните физически лица, включително координатор по безопасност и здраве, включени в основния списък към Удостоверението за упражняване на дейността и представени в ЕЕДОП.

**Чл.3.** В срок до 5 (пет) дни от датата на сключване на Договора, но най-късно преди започване на неговото изпълнение, **ИЗПЪЛНИТЕЛЯТ** уведомява **ВЪЗЛОЖИТЕЛЯ** за името, данните за контакт и представителите на подизпълнителите, посочени в офертата на **ИЗПЪЛНИТЕЛЯ**. **ИЗПЪЛНИТЕЛЯТ** уведомява **ВЪЗЛОЖИТЕЛЯ** за всякакви промени в предоставената информация в хода на изпълнението на Договора в срок до 3 (три) дни от настъпване на съответното обстоятелство.(*ако е приложимо*)[[1]](#footnote-1)

**ІI. СРОК НА ДОГОВОРА. СРОК И МЯСТО НА ИЗПЪЛНЕНИЕ**

**Чл.4. (1)** Настоящият договор влиза в сила от датата на подписването му и е със срок на действие до издаване на удостоверение за въвеждане в експлоатация на обекта/разрешение за ползване, а отговорностите по договора са съгласно чл. 168, ал. 7 от ЗУТ до изтичане на гаранционните срокове за съответните видове СМР, и включва:

1. Срокът за изготвяне и предаване на **ВЪЗЛОЖИТЕЛЯ** на окончателен доклад и Технически паспорт на строежа, съгласно Наредба № 5/28.12.2006 г. за техническите паспорти на строежите за обекта, е.................. календарни дни от съставянето на Констативен акт за установяване годността за приемане на строежа (приложение № 15) на основание чл. 176, ал.1 от ЗУТ;

2. Срок за отговорностите по чл. 168 ал. 7 от ЗУТ - до изтичане на гаранционните срокове за съответните видове СМР.

**(2)** При спиране на строително-монтажните работи на обекта, по нареждане на държавен или общински или друг компетентен орган, срока по алинея 1 също спира, като срокът за изпълнение на задълженията на страните се удължава със срока на спирането, а за целта се подписва акт обр. 10, съгласно Наредба № 3 от 31 юли 2003 г. за съставяне на актове и протоколи по време на строителството**.**

**Чл. 4.** Мястото на изпълнение: ж.к. „Оптикоелектрон“ II, кв. 145, гр. Панагюрище

**ІІІ. ЦЕНА, РЕД И СРОКОВЕ ЗА ПЛАЩАНЕ.**

**Чл. 5. (1)** За упражняване на строителен надзор по време на изпълнение на строителството, в това число изготвянето на окончателен доклад и технически паспорт, както и контрол, отчитане и удостоверяване вида, количествата и стойността на извършените СМР на обекта, **ВЪЗЛОЖИТЕЛЯТ** се задължава да плати на **ИЗПЪЛНИТЕЛЯ** цена в размер на ….…….. (...................................) лв. без ДДС или ….…….. (...................................) лв. с вкл. ДДС.

**(2)** Цената, посочена в ал. 1, е фиксирана/крайна, свързана с изпълнението на Услугата, посочена в Ценовото предложение на **ИЗПЪЛНИТЕЛЯ**, за времето на изпълнение на Договора и не подлежат на промяна освен в случаите по чл. 116 от ЗОП.

**(3)** Цената не включва разходите за такси по Закона за държавните такси, Закона за местните данъци и такси, и други сходни такси, свързани с осъществяването на задълженията по строителния надзор. Такива такси се заплащат директно от **ВЪЗЛОЖИТЕЛЯ** по указание от **ИЗПЪЛНИТЕЛЯ** или от **ИЗПЪЛНИТЕЛЯ** за сметка на **ВЪЗЛОЖИТЕЛЯ**. В последния случай, направените от **ИЗПЪЛНИТЕЛЯ** разходи се възстановяват на **ИЗПЪЛНИТЕЛЯ** от **ВЪЗЛОЖИТЕЛЯ** срещу представяне на отчетен документ, издаден на името на **ВЪЗЛОЖИТЕЛЯ**, до края на месеца, в който са извършени.

**Чл.6. ВЪЗЛОЖИТЕЛЯТ** плаща на **ИЗПЪЛНИТЕЛЯ** Цената по този Договор, както следва:

1. Първото плащане се извършва в 30 дневен срок въз основа на следните документи: подписан Протокол обр.2 по Наредба № 3 от 31.07.2003 г. за откриване на строителна площадка за обекта и фактура за дължимата сума в размер на (….сума…цифром и словом), явяваща се 20 % (двадесет на сто) от цената по чл. 5, ал. 1, издадена от **ИЗПЪЛНИТЕЛЯ** и представена на **ВЪЗЛОЖИТЕЛЯ**.

2. Окончателното плащане се извършва в 30 дневен срок въз основа на следните документи:

2.1. приемане на строежа ииздаване на Удостоверение за въвеждане в експлоатация за обекта/разрешение за ползване,

2.2. представяне от **ИЗПЪЛНИТЕЛЯ** на окончателен доклад и Технически паспорт на строежа.

2.3.издадена от **ИЗПЪЛНИТЕЛЯ** и приета от **ВЪЗЛОЖИТЕЛЯ** фактура за дължимата в размер на (….сума…цифром и словом), явяваща се 80 % (осемдесет на сто) цената по чл. 5, ал. 1.

**Чл. 7.** **(1)** Плащанията по договора ще се извършват в български левове, с платежно нареждане по следната банкова сметка, посочена от **ИЗПЪЛНИТЕЛЯ**:

BIC: ………………….

IBAN: ………………..

БАНКА: ......................

**(2)** **ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени по предходната алинея в срок до 3 (три) дни, считано от момента на промяната. В случай, че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията са надлежно извършени.

**Чл. 8.** Забавянето на плащания от страна на **ВЪЗЛОЖИТЕЛЯ** не е основание за спиране или забавяне на дейностите по договора от страна на **ИЗПЪЛНИТЕЛЯ**.

**Чл. 9.** (1) При преобразуване на **ИЗПЪЛНИТЕЛЯ** в съответствие със законодателството на държавата, в която е установен, **ВЪЗЛОЖИТЕЛЯТ** сключва договор за продължаване на настоящия договор с правоприемник. Договорът за продължаване на договора на настоящата обществена поръчка се сключва само с правоприемник, за когото не са налице обстоятелствата по чл. 54 от ЗОП и изискванията относно критериите за подбор. С договора с правоприемника не може да се правят промени в договора за настоящата обществена поръчка. Когато при преобразуването дружеството на първоначалния **ИЗПЪЛНИТЕЛ** не се прекратява, то отговаря солидарно с новия Изпълнител - правоприемник.

(2) При преобразуване на **ИЗПЪЛНИТЕЛЯ**, ако правоприемникът не отговаря на изречение второ от предходната алинея, договорът за обществената поръчка се прекратява по право, като **ИЗПЪЛНИТЕЛЯТ**, съответно правоприемникът дължи обезщетение по общия исков ред.

**IV. ГАРАНЦИЯ ЗА ИЗПЪЛНЕНИЕ**

**Чл. 10.** При подписването на този Договор, **ИЗПЪЛНИТЕЛЯТ** представя на **ВЪЗЛОЖИТЕЛЯ** гаранция за изпълнение в размер на 3% (три на сто) от Стойността на Договора без ДДС, а именно [[……… (…………………………)] (*посочва се сумата, за която се издава гаранцията за изпълнение)* лева („**Гаранцията за изпълнение**“), която служи за обезпечаване на изпълнението на задълженията на **ИЗПЪЛНИТЕЛЯ** по Договора.

**Вариант 1[[2]](#footnote-2)**

**Чл. 11.** Когато като Гаранция за изпълнение се представя парична сума, сумата се внася по следната банкова сметка на **ВЪЗЛОЖИТЕЛЯ**:

IBAN: BG 75RZBB91553320057007,

ВIC : RZBBBGSF

Банка: РАЙФАЙЗЕН БАНК

Община Панагюрище

**Вариант 2**

**Чл. 11. (1)** Когато като гаранция за изпълнение се представя банкова гаранция, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на банкова гаранция, издадена в полза на **ВЪЗЛОЖИТЕЛЯ**, която трябва да отговаря на следните изисквания:

1. да бъде безусловна и неотменяема банкова гаранция [във форма, предварително съгласувана с **ВЪЗЛОЖИТЕЛЯ**], да съдържа задължение на банката - гарант да извърши плащане при първо писмено искане от **ВЪЗЛОЖИТЕЛЯ**, деклариращ, че е налице неизпълнение на задължение на **ИЗПЪЛНИТЕЛЯ** или друго основание за задържане на Гаранцията за изпълнение по този Договор;

2. да бъде със срок на валидност за целия срок на действие на Договора плюс 30 (тридесет) дни след прекратяването на Договора, като при необходимост срокът на валидност на банковата гаранция се удължава или се издава нова.

**(2)** Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на **ВЪЗЛОЖИТЕЛЯ**, [при наличието на основание за това,] са за сметка на **ИЗПЪЛНИТЕЛЯ**.

**Вариант 3**

**Чл. 11. (1)** Когато като Гаранция за изпълнение се представя застраховка, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на застрахователна полица, издадена в полза на **ВЪЗЛОЖИТЕЛЯ,** в която **ВЪЗЛОЖИТЕЛЯТ** е посочен като трето ползващо се лице (бенефициер), която трябва да отговаря на следните изисквания:

1. да обезпечава изпълнението на този Договор чрез покритие на отговорността на **ИЗПЪЛНИТЕЛЯ**;

2. да бъде със срок на валидност за целия срок на действие на Договора плюс 30 (тридесет) дни след прекратяването на Договора.

**(2)** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на **ВЪЗЛОЖИТЕЛЯ**, [при наличието на основание за това,] са за сметка на **ИЗПЪЛНИТЕЛЯ.**

**Чл. 12. (1) ВЪЗЛОЖИТЕЛЯТ** освобождава Гаранцията за изпълнение в срок до 30 (*тридесет*) дни след приключване на изпълнението на Договора и окончателно приемане на дейностите в пълен размер, ако липсват основания за задържането от страна на **ВЪЗЛОЖИТЕЛЯ** на каквато и да е сума по нея.

**(2)** Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на **ИЗПЪЛНИТЕЛЯ**, посочена в чл. 7 от Договора;

2. когато е във формата на банкова гаранция – чрез връщане на нейния оригинал на представител на **ИЗПЪЛНИТЕЛЯ** или упълномощено от него лице;

3. когато е във формата на застраховка – чрез връщане на оригинала на застрахователната полица на представител на **ИЗПЪЛНИТЕЛЯ** или упълномощено от него лице.

**(3)** Гаранцията или съответната част от нея не се освобождава от **ВЪЗЛОЖИТЕЛЯ**, ако в процеса на изпълнение на Договора е възникнал спор между Страните относно неизпълнение на задълженията на **ИЗПЪЛНИТЕЛЯ** и въпросът е отнесен за решаване пред съд. При решаване на спора в полза на **ВЪЗЛОЖИТЕЛЯ** той може да пристъпи към усвояване на гаранциите.

**Чл. 13. ВЪЗЛОЖИТЕЛЯТ** има право да задържи съответна част и да се удовлетвори от Гаранцията за изпълнение, когато **ИЗПЪЛНИТЕЛЯТ** не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на **ИЗПЪЛНИТЕЛЯ**, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

**Чл. 14. ВЪЗЛОЖИТЕЛЯТ** има право да задържи Гаранцията за изпълнение в пълен размер, в следните случаи:

1. ако **ИЗПЪЛНИТЕЛЯТ** не започне работа по изпълнение на Договора в срок до 10 (*десет*) дни след Датата на влизане в сила и **ВЪЗЛОЖИТЕЛЯТ** развали Договора на това основание;

2. при пълно неизпълнение, в т.ч. когато дейностите не отговарят на изискванията на **ВЪЗЛОЖИТЕЛЯ**, и разваляне на Договора от страна на **ВЪЗЛОЖИТЕЛЯ** на това основание;

3. при прекратяване на дейността на **ИЗПЪЛНИТЕЛЯ** или при обявяването му в несъстоятелност.

**Чл. 15.** В всеки случай на задържане на Гаранцията за изпълнение, **ВЪЗЛОЖИТЕЛЯТ** уведомява **ИЗПЪЛНИТЕЛЯ** за задържането и неговото основание. Задържането на Гаранцията за изпълнение изцяло или частично не изчерпва правата на **ВЪЗЛОЖИТЕЛЯ** да търси обезщетение в по-голям размер.

**Чл. 16.** Когато **ВЪЗЛОЖИТЕЛЯТ** се е удовлетворил от Гаранцията за изпълнение и Договорът продължава да е в сила, **ИЗПЪЛНИТЕЛЯТ** се задължава в срок до 3 (*три*) дни да допълни Гаранцията за изпълнение, като внесе усвоената от **ВЪЗЛОЖИТЕЛЯ** сума по сметката на **ВЪЗЛОЖИТЕЛЯ** или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. 10 от Договора.

**Чл. 17. ВЪЗЛОЖИТЕЛЯТ** не дължи лихва за времето, през което средствата по Гаранцията за изпълнение са престояли при него законосъобразно.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 18. ИЗПЪЛНИТЕЛЯТ** се задължава:

1. Да изпълни предмета на договора добросъвестно с дължимата грижа, ефективност и добросъвестност, съгласно най-добрата професионална практика, при стриктно спазване на условията посочени в Техническата спецификация, част от документацията за участие в процедурата за възлагане на настоящата обществена поръчка;
2. Да упражнява строителен надзор по смисъла на чл. 168 от ЗУТ на обекта,в съответствие с одобрените инвестиционни проекти, техническите спецификации, техническата оферта, договора за извършването на възложените СМР и останалите изисквания за изпълнение Договора и въвеждане на Обектите в експлоатация, чрез квалифицирани специалисти, определени за надзор по съответните проектни части;
3. Да изпълни услугата съгласно разпоредбите на ЗУТ и подзаконовите нормативни актове свързани с прилагането им.
4. В изпълнение на тези задължения **ИЗПЪЛНИТЕЛЯТ** контролира и носи отговорност за:
5. законосъобразното започване, изпълнение и завършване на строежа;
6. извършване на всички необходими подготвителни работи на строителната площадка преди започване на СМР (изграждане на временно осветление на площадка, временна сигнализация, организация на охрана и контрол на достъпа и др.);
7. изпълнява необходимите действия на място обекта за откриване на строителната площадка;
8. преди да разреши изпълнението на строителните работи, извършва проверка и установява съответствието на строежа с одобрения проект и Разрешението за строеж;
9. качественото изпълнение на строежа, съгласно одобрените инвестиционни проекти, съгласно изискванията на всички технически нормативни актове, регулиращи възложените дейности и вида на строителните работи, както и съгласно нормативните актове на българското законодателство и правото на Европейския съюз, имащи отношение към изпълнението на този Договор, като не се допускат изменения по време на СМР, освен ако промяната не е изрично съгласувана с възложителя и разрешена по съответния ред;
10. качеството на влаганите строителни материали и изделия и съответствието им с нормативните изисквания, стандарти, отраслови норми, както и посочените в инвестиционния проект изисквания. В изпълнение на това задължение Строителния надзор изисква декларации за съответствие и сертификати за качество на доставените от строителя материали или техни еквиваленти като последното се съгласува предварително с възложителя;
11. осъществява контрол относно пълнота и правилно съставяне на актовете и протоколите по време на строителството в съответствие с изискванията на Наредба № 3 от 31.07.2003г. за съставяне на актове и протоколи по време на строителството (ДВ, бр. 72/2003) и ги подписва;
12. контролира, отчита и удостоверява вида, количествата и стойността на извършените СМР на обектите, проверява съответствието и подписва количествените сметки представени от Изпълнителя за извършените СМР и подробните количествени сметки и осигурява предаването им на Възложителя;
13. спиране на строежа, когато се установи, че строителните дейности се изпълняват в нарушение на чл. 169, ал. 1 и ал. 3 от Закона за устройство на територията (ЗУТ);
14. изпълнява функциите на „Координатор по безопасност и здраве“ на етапа на изпълнение на строежа съгласно изискванията на чл. 5, ал. 3 от Наредба № 2/2004г. за минималните изисквания за здравословни и безопасни условия на труд при извършване на строителни и монтажни работи, като осъществява контрол относно спазване на изискванията за здравословни и безопасни условия на труд в строителството съобразно Закона за здравословни и безопасни условия на труд, Наредба № 2/2004г. и останалите нормативни актове, уреждащи тази материя;
15. осигурява предприемането на всички необходими мерки с цел недопускане на увреждане на трети лица и имоти вследствие на строителството;
16. осъществява контрол по опазване на околната среда по време на изпълнение на строително-монтажните дейности в съответствие със Закона за опазване на околната среда и Закона за управление на отпадъците и наредбите към тях;
17. правилното водене на Заповедната книга на строежа: да вписва всички предписания и заповеди, свързани с изпълнението на СМР, в заповедната книга на Строежа, която се съхранява на Строежа от изпълнителя по Договора за строителство. Предписанията, респ. Заповедите, задължително се подписват и датират;
18. своевременното организиране и извършване на необходимите действия към съответните специализирани контролни органи, експлоатационни дружества и общински служби, свързани с получаване на необходимите разрешения и съгласуване на изграждането на Строежа и въвеждането му в експлоатация.
19. Да носи отговорност за осъществяването на контрол относно пълнотата и правилното съставяне на актовете и протоколите по време на строителството.
20. Да контролира, отчита и удостоверява вида, количествата и стойността на извършените СМР на обекта, да проверява съответствието и подписва количествените сметки представени от **ИЗПЪЛНИТЕЛЯ** за извършените СМР и подробните количествени сметки и осигурява предаването им на **ВЪЗЛОЖИТЕЛЯ**
21. Да носи отговорност за изпълнението на строежа съобразно одобрения инвестиционен проект и изискванията по [чл. 169, ал. 1 и 3](apis://NORM|40006|8|169|/) от ЗУТ, за недопускане на увреждане на трети лица и имоти вследствие на строителството и за годността на строежа за въвеждане в експлоатация;
22. Да носи отговорност за осъществяването на контрол относно спазване на изискванията за здравословни и безопасни условия на труд в строителството;
23. Да подписва всички актове и протоколи по време на строителството, необходими за законосъобразно изпълнение, съгласно НАРЕДБА № 3 от 31.07.2003 г. за съставяне на актове и протоколи по време на строителството, ЗУТ и подзаконовите нормативни актове свързани с прилагането му.
24. Да упражнява контрол върху съответствието на влаганите материали и продукти съгласно изискванията на Наредба № РД-02-20-1 от 5 февруари 2015 г. за условията и реда за влагане на строителни продукти в строежите на Република България;
25. Да дава инструкции за точно и качествено изпълнение на строително-монтажните дейности и взима решения по технически въпроси, които не променят одобрените инвестиционни проекти, а само ги доуточняват и допълват.
26. Да обсъжда с изпълнителите на строително-монтажните дейности възникналите проблеми във връзка със СМР и да информира Възложителя и ДНСК за всяко нарушение на строителните нормативни разпоредби, в тридневен срок след нарушението.
27. Да следи за защитата на личността и имуществото на трети лица от щети, вследствие от изпълнението на строителните и монтажните работи по обекта.
28. Да подготви документацията за окончателно приключване на проекта.
29. Да осъществява координация на взаимоотношенията между участниците в инвестиционния процес – проектанти, изпълнители, представители на местната администрация, представители на държавните контролни органи.
30. Да съгласува работната програма на Строителя и методите за изпълнение на работите в съответствие с договорните условия.
31. Да провери и одобри Плана за безопасност на Строителя, както и на ефективното му прилагане на обекта.
32. Да инспектира строителните работи и постоянно да контролира и проверява дали изпълнението отговаря на спецификациите и проектната техническа документация по количество и качество и съответствието им на проектните и нормативни изисквания.
33. Да дава становище на **ВЪЗЛОЖИТЕЛЯ**, относно одобрените работните планове на Строителя, включващи възможни промени.
34. Представя процедура за извършване на промените, както и формите за нея. Контролира техническата целесъобразност на предлаганата промяна, процедирането й съгласно законовите и договорни изисквания, необходимостта от включване на други участници и допълнителни процедури, влияние върху стойността и срока за изпълнение.
35. Предприема възможните действия за защита на интересите на **ВЪЗЛОЖИТЕЛЯ** и в управлението на всички неблагоприятни събития или обстоятелства, които могат да възникнат, по такъв начин, че да сведе до минимум появата на непредвидени разходи, при спазване на законовите изисквания и условия и прекъсване или забавяне на напредъка на работите, в съответствие с разпоредбите на ЗОП и на договорните условия.
36. При промяна на напредъка на работите, който води до натрупване на закъснение, да уведомява **ВЪЗЛОЖИТЕЛЯ.**
37. Да провежда постоянен контрол и регулярни инспекции на мястото, за да провери качеството на изработките и материалите в съответствие с изискванията на спецификациите и добрите инженерни практики.
38. Да извърши необходимите дейности – технически контрол върху качеството и количествена оценка на изпълненото.
39. Да контролира процедурите по съставянето навреме и в достатъчен обем екзекутивна документация за обекта. Да завери окончателната екзекутивна документация като участник в строителния процес според нормативните изисквания.
40. Да подготви цялостния комплект от строителни книжа, необходими за техническото и финансово досие на обекта за **ВЪЗЛОЖИТЕЛЯ** и за целите на приемателния процес.
41. Да съветва **ВЪЗЛОЖИТЕЛЯ** за възможни фактори, които да доведат до забавяне на работите и отлагане на датата на завършване и предлага мерки за тяхното отстраняване.
42. Изпълнява отговорностите по чл. 168 от ЗУТ, включително уведомява ДНСК при нарушаване на техническите правила и нормативи.
43. Отговаря за правилното, навременно организиране на изпитанията на обекта, като за целта издава писмени инструкции.
44. Подготвя и организира за подписване Констативния акт за изпълнения строеж по чл. 176, ал. 1 от ЗУТ, както и издаването на писмени становища от специализираните органи за Приемателна комисия за обекта.
45. Съвместно със Строителя, организира контролните замервания и тестове на независимите и оправомощени институции.
46. Да извършва от името на **ВЪЗЛОЖИТЕЛЯ** необходимите действия за въвеждане на обекта в експлоатация до получаване на удостоверение за въвеждане в експлоатация/разрешение за ползване.
47. Да следи за процедурите и действията на участниците по време на периода за обявяване на дефектите.
48. В срок до …………..(*словом*) календарни дни след приключване на СМР на Обекта, да изготви технически паспорт на строежа съгласно изискванията на ЗУТ и Наредба №5 / 28.12.2006 г. за техническите паспорти на строежите. Техническия паспорт за строежа се представя в 3 (три) оригинала на хартиен и в 3 (три) екземпляра на електронен носител .
49. В срок до …………..(*словом*) календарни дни, да изготви и представи Доклад за въвеждане в експлоатация по чл. 168, ал. 6 от ЗУТ - докладът се изготвя след подписване на констативен акт (Образец 15) по Наредба № 3 от 31 юли 2003 г. за съставяне на актове и протоколи по време на строителството и се представя на органа издал Разрешението за строеж за получаване на Удостоверение за въвеждане в експлоатация. Докладът се представя в 3 (три) оригинала на хартиен и в 3 (три) екземпляра на електронен носител.
50. Да осигури опазването на професионалната и фирмена тайна на **ВЪЗЛОЖИТЕЛЯ**, с оглед ненакърняване на неговите и на контрагентите му интереси;
51. Да съгласува действията си с **ВЪЗЛОЖИТЕЛЯ** и да информира **ВЪЗЛОЖИТЕЛЯ** за хода на изпълнението на възложените му дейности, както и за допуснатите пропуски, взетите мерки и необходимостта от съответни разпореждания от страна на **ВЪЗЛОЖИТЕЛЯ**.
52. Да поддържа точно и систематизирано деловодство, както и пълна, и точна счетоводна и друга отчетна документация за извършените услуги по договора.
53. Да отстранява посочените от **ВЪЗЛОЖИТЕЛЯ** недостатъци и пропуски в изпълнението за своя сметка.
54. Да спре изпълнението по договора, тогава, когато получи от **ВЪЗЛОЖИТЕЛЯ** известие за това.
55. Да уведоми с писмено известие **ВЪЗЛОЖИТЕЛЯ** за спиране на изпълнението на договора поради непреодолима сила.
56. Във всеки един момент да изпълнява своите задължения безпристрастно и лоялно съобразно принципите на професионалната етика.
57. Да информира ВЪЗЛОЖИТЕЛЯ за възникнали проблеми при изпълнение на договора и за предприетите мерки за тяхното решаване.
58. *Да отговаря за действията, бездействията и работата на посочения подизпълнител / посочените подизпълнители като за свои действия, бездействия и работа.*
59. Да удължи срока на гаранцията за изпълнение при поискване от **ВЪЗЛОЖИТЕЛЯ**, с оглед спазване сроковете по настоящия договор.
60. При изпълнение на договора да спазва условията, задълженията и изискванията описани в техническата спецификация на **ВЪЗЛОЖИТЕЛЯ**.
61. В случаите, когато изрично не е задължително участието на **ВЪЗЛОЖИТЕЛЯ** при съставянето на документи, **ИЗПЪЛНИТЕЛЯТ** ще го представлява пред всички държавни и общински органи по въпроси, свързани със строителството.
62. Да изпълнява и други задължения, неупоменати изрично по-горе, но предвидени в българското законодателство по отношение на изпълнението на настоящата обществена поръчка.
63. В срок до 10 (десет) календарни дни след издаване на последния документ от специализираните държавни контролни органи, при изтичане срока за изпълнението или при прекратяването на този Договор **ИЗПЪЛНИТЕЛЯТ** трябва да предостави на **ВЪЗЛОЖИТЕЛЯ** всички документи свързани с извършваните от него дейности по този Договор или са му предоставени във връзка със строителството на Обекта;
64. **ИЗПЪЛНИТЕЛЯТ** носи отговорност за щети, които са нанесени на **ВЪЗЛОЖИТЕЛЯ** и на другите участници в строителството, и солидарна отговорност със строителя за щети, причинени от неспазване на техническите правила и нормативи и одобрените проекти.
65. Да участва във всички работни срещи, свързани с изпълнението на този Договор;
66. Да изпълнява мерките и препоръките, съдържащи се в докладите от проверки на място;
67. Да докладва за възникнали нередности;
68. Да информира бенефициента-възложител за възникнали проблеми при изпълнението на проекта и за предприетите мерки за тяхното разрешаване.

**Чл.19.[[3]](#footnote-3)** (1) **ИЗПЪЛНИТЕЛЯТ** няма да ползва подизпълнители / ще ползва посочените по –долу подизпълнители при изпълнение на следната/те дейност/дейности:

1. ……………………………………....... – „Име на подизпълнителя”, с адрес ............, ЕИК по БУЛСТАТ ..............., представляван от ............................., в качеството му на ...................................., процентът от общата стойност и конкретната част от предмета на обществената поръчка, която ще бъде изпълнена от подизпълнителя, са……….... % и представлява ..................................................................................................

2. ……………………………………....... – „Име на подизпълнителя”, с адрес ............, ЕИК по БУЛСТАТ ..............., представляван от ............................., в качеството му на ...................................., процентът от общата стойност и конкретната част от предмета на обществената поръчка, която ще бъде изпълнена от подизпълнителя, са……….... % и представлява ................................................................................................

(2) **ИЗПЪЛНИТЕЛЯТ** се задължава да сключи договор/и за подизпълнение с посочените в ал.1 подизпълнители при спазване разпоредбите на Закона за обществени поръчки (ЗОП).

(3) **ИЗПЪЛНИТЕЛЯТ** се задължава да изпълнява разпоредбите на ЗОП във връзка с ангажиментите си към **ВЪЗЛОЖИТЕЛЯ** по отношение на договора/ите за подизпълнение.

(4) Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:

1. за новия подизпълнител не са налице основанията за отстраняване в процедурата;

2. новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

**Чл. 20.**  **ИЗПЪЛНИТЕЛЯТ** има право:

1. Да осъществява строителния надзор винаги, когато това е необходимо, и останалите участници в строителството са длъжни да изпълняват неговите предписания и заповеди, вписани по надлежния ред в Заповедната книга. [*Възражения срещу предписанията на* ***ИЗПЪЛНИТЕЛЯ*** *по строителния надзор, могат да се правят в 3-дневен срок пред органите на Дирекцията за национален строителен контрол, като до произнасянето им строителството се спира.*]

2. Да уведоми незабавно **ВЪЗЛОЖИТЕЛЯ** при нарушаване на строителните правила и норми, а в 3-дневен срок от установяване на нарушението – и съответната ДНСК, както и да спре работите по строежа до отстраняване на констатирани пропуски и нарушения при изпълнение на СМР и да контролира отстраняването на дефектите, посочени от него или други контролни органи. При неизпълнение от страна на строителя на предписанията за отстраняване на констатираните пропуски, да уведоми незабавно **ВЪЗЛОЖИТЕЛЯ** и органите на съответната ДНСК.

3. Да дава указания относно съответствието на вложените материали и извършваните СМР, а при необходимост да предписва допълнителни изпитвания на влаганите строителни материали, за което незабавно да уведомява **ВЪЗЛОЖИТЕЛЯ**.

4. Да изисква от **ВЪЗЛОЖИТЕЛЯ** необходимото съдействие за изпълнение на работата.

5. Да изисква от **ВЪЗЛОЖИТЕЛЯ** приемане на работата в случай, че е изпълнена точно.

6. При пълно, качествено, точно и навременно изпълнение на задълженията си да получи уговореното възнаграждение в посочените срокове и при определените в договора и техническата спецификация условия.

7. Да иска съдействие от **ВЪЗЛОЖИТЕЛЯ** за нормално осъществяване на дейността си при и/или по повод изпълнението на настоящия договор.

8. Да ползва необходимата му информация, свързана с дейността по договора и да изисква в разумен срок предоставянето на допълнителна информация необходима за изпълнението на задълженията му по настоящия договор.

**VI. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 21. ВЪЗЛОЖИТЕЛЯТ** е длъжен:

1. Да предостави/предоставя на **ИЗПЪЛНИТЕЛЯ** информацията и/или документацията, свързана с изпълнението на договора, с която разполага.

2. Да осигури достъп до всички данни и документи, необходими за успешното извършване на дейността, предмет на договора.

3. Да осигури съдействието на всички служебни лица при изпълнението на възложената на **ИЗПЪЛНИТЕЛЯ** работа.

4. Да осигури достъп на **ИЗПЪЛНИТЕЛЯ** [персонала, който ще осъществява строителния надзор, и/или на членовете на ръководния състав, които ще отговарят за изпълнението] до Обекта, както и до оперативната информация за извършване на СМР;

1. Да решава всички въпроси при възникнали затруднения, свързани с изпълнението на строителните работи, предизвикани от непълна строителна документация, необходимост от съгласуване или получаване на становища и разрешения от държавни или местни органи
2. Да оказва административно съдействие при необходимост за изпълнение предмета на Договора;
3. Да подписва всички актове, протоколи и други документи необходими за удостоверяване на изпълнените СМР и за въвеждане на Обекта в експлоатация;
4. Да заплаща дължимите административни такси за издаване на писмени становищаот специализираните контролни органи относно законосъобразното изпълнение на строежа.

9. Да приеме извършената от **ИЗПЪЛНИТЕЛЯ** работа, при условие че е изпълнена точно.

10. Да заплати на **ИЗПЪЛНИТЕЛЯ** уговореното възнаграждение съгласно условията на настоящия договор.

**Чл. 22. ВЪЗЛОЖИТЕЛЯТ** има право:

1. Да оказва текущ контрол по изпълнението на работата чрез лицата посочени в техническата спецификация.
2. Да проверява изпълнението на дейностите по настоящия договор по всяко време, без да пречи на **ИЗПЪЛНИТЕЛЯ** да извършва коректно и своевременно своите задължения и без да нарушава оперативната му самостоятелност.
3. Да иска изпълнението на дейностите по договора в срок и по реда и при условията, договорени между страните.
4. Да откаже приемането на работата по договора или част от нея при непълно или неточно изпълнение, или съществено забавяне изпълнението на договора.
5. В хода на извършването на възложената работа в рамките на предвиде­ното в Техническата спецификация, да дава указания на **ИЗПЪЛНИТЕЛЯ**. Те са задължителни за **ИЗПЪЛНИТЕЛЯ** освен, ако противоречат на императивни правни разпоредби или са технически неосъществими.
6. Да изисква от **ИЗПЪЛНИТЕЛЯ** преработване или доработване на всяка от дейностите по изпълнението на предмета на договора, в случаите когато същото е непълно или не съответства като съдържание или качество на техническата спецификация.
7. Да изиска от **ИЗПЪЛНИТЕЛЯ** да му предаде/предава извършеното.
8. Да изисква всякаква информация от **ИЗПЪЛНИТЕЛЯ** свързана с предмета на настоящия договор.
9. Да спре изпълнението на договора, тогава, когато са налице предпоставки за това. В този случай **ВЪЗЛОЖИТЕЛЯТ** задължително посочва основанието за спиране на изпълнението по настоящия договор, а също и периода на спиране.

10. Да изисква подмяна на специалисти от екипа на **ИЗПЪЛНИТЕЛЯ**, когато бъде установено неизпълнение на техните задължения, свързани с предмета на Договора.

11. Да одобри или не одобри замяна на лице, което е посочено от **ИЗПЪЛНИТЕЛЯ** за изпълнение на договора, когато това се налага.

12. Да изисква от **ИЗПЪЛНИТЕЛЯ** да сключи и да му представи договори за подизпълнение с посочените в офертата му подизпълнители.

**VII. ПРЕДАВАНЕ И ПРИЕМАНЕ НА ИЗПЪЛНЕНИЕ ПО ДОГОВОРА**

**Чл. 23.** **(1)** **ИЗПЪЛНИТЕЛЯТ** е длъжен да завършва ипредава изпълненото по договора съгласно долупосочените условия:

1. Предаването на окончателния доклад и техническия паспорт за обекта в 3 копия на хартиен носител и 1 копие на електронен носител, се удостоверява с подписването на протокол между представители на страните по договора.

**(2)** Времето от предаването на съответен резултат от изпълнението на договора, през което **ВЪЗЛОЖИТЕЛЯТ** организира приемането му, до съставянето и подписването на съответните протоколи, които го удостоверяват, не може да се счита за забава от страна на **ИЗПЪЛНИТЕЛЯ.**

**Чл. 24.** Когато **ИЗПЪЛНИТЕЛЯТ** се е отклонил от поръчката или работата му е с недостатъци, **ВЪЗЛОЖИТЕЛЯТ** има право да откаже нейното приемане и заплащането на дължимото възнаграждение, докато **ИЗПЪЛНИТЕЛЯТ** не отстрани недостатъците или не извърши необходимите и уговорени работи.

**VIII. САНКЦИИ ПРИ НЕИЗПЪЛНЕНИЕ**

**Чл. 25.** При просрочване изпълнението на задълженията по този Договор, неизправната Страна дължи на изправната неустойка в размер на 0,5 % (нула цяло и пет на сто) от Цената съответната дейност за всеки ден забава, но не повече от 10 % (десет на сто) от Стойността на Договора.

**Чл. 26.** При констатирано лошо или друго неточно или частично изпълнение на отделна дейност или при отклонение от изискванията на **ВЪЗЛОЖИТЕЛЯ**, посочени в Техническата спецификация и Договора, **ВЪЗЛОЖИТЕЛЯТ** има право да поиска от **ИЗПЪЛНИТЕЛЯ** да изпълни изцяло и качествено съответната дейност/задача, без да дължи допълнително възнаграждение за това. В случай, че и повторното изпълнение на услугата е некачествено, **ВЪЗЛОЖИТЕЛЯТ** има право да задържи гаранцията за изпълнение и да прекрати договора.

**Чл. 27. ВЪЗЛОЖИТЕЛЯТ** има право да удържи всяка дължима по този Договор неустойка чрез задържане на сума от Гаранцията за изпълнение, като уведоми писмено **ИЗПЪЛНИТЕЛЯ** за това.

**Чл. 28.** Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

**IX. ПРОМЯНА НА ЛИЦАТА, КОИТО ОТГОВАРЯТ ЗА ИЗПЪЛНЕНИЕТО НА УСЛУГАТА**

**Чл. 29.** **ИЗПЪЛНИТЕЛЯТ** няма право да променя лицата, които е посочил за изпълнение на услугата, предмет на договора, и които са одобрени от **ВЪЗЛОЖИТЕЛЯ** съгласно офертата на **ИЗПЪЛНИТЕЛЯ**, без предварителното писмено съгласие на **ВЪЗЛОЖИТЕЛЯ.** **ВЪЗЛОЖИТЕЛЯТ** може да възрази срещу промяната на одобрено лице само въз основа на критериите, посочени в документацията за участие в обществената поръчка, при условие, че са налице посочените в чл.30 случаи.

**Чл. 30.** **ИЗПЪЛНИТЕЛЯТ** е длъжен да предложи промяна на одобрените лица, за изпълнение на договора в следните случаи:

(а) при смърт, заболяване или злополука;

(б) когато е наложителна промяна на лице по други причини, които **ИЗПЪЛНИТЕЛЯТ** не е могъл да предвиди (например, при заболяване, оставка, пенсиониране, лишаване от свобода и др.)

**Чл. 31.** **ВЪЗЛОЖИТЕЛЯТ** има право да направи писмено мотивирано искане за промяна на одобрено лице, наето от **ИЗПЪЛНИТЕЛЯ** за изпълнение на услугата, предмет на договора, когато **ВЪЗЛОЖИТЕЛЯТ** счита, че това лице не действа ефективно или не изпълнява задълженията си съгласно договора.

**Чл. 32.** В случаите, когато одобрено лице, наето от **ИЗПЪЛНИТЕЛЯ**, трябва да бъде променено, новото лице трябва да притежава квалификация и опит, съответстващи на тези на освободеното лице.

**Чл. 33.** В случаите, когато **ИЗПЪЛНИТЕЛЯТ** не може да осигури лице, което да отговаря на условията на документацията за участие в обществената поръчка, **ВЪЗЛОЖИТЕЛЯТ** може да:

(а) прекрати договора;

(б) да приеме предложената промяна, при условие че тя няма да доведе до невъзможност за изпълнение на договора.

**Чл. 34.** Допълнителните разноски, възникнали по повод промяна на експерт са за сметка на **ИЗПЪЛНИТЕЛЯ.**

**X. ФОРСМАЖОРНИ СЪБИТИЯ**

**Чл. 35.** (1) Форсмажорно събитие (непреодолима сила) по смисъла на този договор са обстоятелства от извънреден характер, които страните при полагане на дължимата грижа не са могли или не са били длъжни да предвидят или предотвратят.

**(2)** Не е налице непреодолима сила, когато съответното събитие е настъпило вследствие на неположена дължима грижа или ако при полагане на дължимата грижа това събитие е можело да бъде предотвратено.

**Чл. 36. (1)** Страните по настоящия договор не носят отговорност за неизпълнение или забавено изпълнение на задълженията си при настъпването на форсмажорно събитие, в това число и за причинените от това неизпълнение вреди.

**(2)** Ако страните са били в забава преди възникване на непреодолимата сила, те не могат да се позовават на последната при неизпълнение на задълженията си по Договора.

**(3)** Страната, която е засегната от форсмажорно събитие, следва в седемдневен срок след установяване на събитието, да уведоми другата страна и да й представи доказателства за настъпването, естеството и размера на форсмажорното събитие и оценка на неговите вероятни последици и продължителност. Засегнатата страна периодично предоставя последващи известия за начина, по който форсмажорното събитие спира изпълнението на задълженията й, както и за степента на спиране. В случай, че някое от доказателствата се издава от компетентните органи в срок по – дълъг от посочения , страната, изпълнението на чието задължение е възпрепятствано от непреодолимата сила, е длъжна с уведомлението да съобщи за това обстоятелство и в седемдневен срок след предоставянето на съответното доказателство от компетентния орган да уведоми другата страна и да предостави доказателството .

**(4)** Страните не носят отговорност една спрямо друга за вреди, претърпени като последица от форсмажорно събитие.

**(5)** През времето, когато изпълнението на задълженията на някоя от страните е възпрепятствано от форсмажорно събитие, за което е дадено известие в съответствие с клаузите на настоящия договор, и до отпадане действието на форсмажорното събитие, страните предприемат всички необходими действия, за да избегнат или смекчат въздействието на форсмажорното събитие и доколкото е възможно да продължат да изпълняват задълженията си по договора, които не са възпрепятствани от форсмажорното събитие.

**(6)** Страната, изпълнението на задължението на която е възпрепятствано от непреодолима сила, ведно с уведомлението по ал.3 изпраща до другата страна уведомление за спиране на изпълнението на Договора. След отпадане на обстоятелствата от извънреден характер, в седемдневен срок страната ,изпълнението на чието задължение е възпрепятствано от форсмажорно събитие, писмено уведомява другата срана за възобновяване на изпълнението на договора. Срокът за изпълнение на задължението се продължава съобразно с периода, през който изпълнението е било спряно от форсмажорното събитие. Клаузата не засяга права или задължения на страните, които са възникнали и са били дължими преди настъпването на форсмажорното събитие.

**XI. ПРЕКРАТЯВАНЕ НА ДОГОВОРА**

**Чл. 37. (1)** Този Договор се прекратява:

1. с изтичане на срока по чл.4 от Договора;

2. с изпълнението на всички задължения на Страните по него;

3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 3 (три) дни от настъпване на невъзможността и да представи доказателства;

4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

**(2)** Договорът може да бъде прекратен

1. по взаимно съгласие на Страните, изразено в писмена форма;

2. когато за **ИЗПЪЛНИТЕЛЯ** бъде открито производство по несъстоятелност или ликвидация – по искане на всяка от Страните.

**Чл. 38.** **(1)** Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

**(2)** За целите на този Договор, Страните ще считат за виновно неизпълнение на съществено задължение на **ИЗПЪЛНИТЕЛЯ** всеки от следните случаи:

1. когато **ИЗПЪЛНИТЕЛЯТ** не е започнал изпълнението на Услугите в срок до 15 (петнадесет) дни, считано от Датата на влизане в сила;

2. **ИЗПЪЛНИТЕЛЯТ** е допуснал съществено отклонение от Техническата спецификация и Техническото предложение;

**(3) ВЪЗЛОЖИТЕЛЯТ** може да развали Договора само с писмено уведомление до **ИЗПЪЛНИТЕЛЯ** и без да му даде допълнителен срок за изпълнение, ако поради забава на **ИЗПЪЛНИТЕЛЯ** то е станало безполезно или ако задължението е трябвало да се изпълни непременно в уговореното време.

**Чл. 39. ВЪЗЛОЖИТЕЛЯТ** прекратява Договора в случаите по чл. 118, ал.1 от ЗОП, без да дължи обезщетение на **ИЗПЪЛНИТЕЛЯ** за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.

**Чл. 40.** Във всички случаи на прекратяване на Договора, освен при прекратяване на юридическо лице – Страна по Договора без правоприемство:

1. **ВЪЗЛОЖИТЕЛЯТ** и **ИЗПЪЛНИТЕЛЯТ** съставят констативен протокол за извършената към момента на прекратяване работа и размера на евентуално дължимите плащания; и

2. **ИЗПЪЛНИТЕЛЯТ** се задължава:

а) да преустанови предоставянето на Услугите, с изключение на такива дейности, каквито може да бъдат необходими и поискани от **ВЪЗЛОЖИТЕЛЯ**;

б) да предаде на **ВЪЗЛОЖИТЕЛЯ** всички [разработки/доклади/протоколи/строителни книжа], изготвени от него в изпълнение на Договора до датата на прекратяването; и

в) да върне на **ВЪЗЛОЖИТЕЛЯ** всички документи и материали, които са собственост на **ВЪЗЛОЖИТЕЛЯ** и са били предоставени на **ИЗПЪЛНИТЕЛЯ** във връзка с предмета на Договора.

**Чл. 41. (1) ВЪЗЛОЖИТЕЛЯТ** може да се откаже от договора при липса на финансова възможност за реализиране на обекта. В този случай той заплаща на **ИЗПЪЛНИТЕЛЯ** стойността на изработеното до момента на прекратяване на договора.

**(2)** При предсрочно прекратяване на Договора, **ВЪЗЛОЖИТЕЛЯТ** е длъжен да заплати на **ИЗПЪЛНИТЕЛЯ** реално изпълнените и приети по установения ред Услуги.

**XII. ОБЩИ РАЗПОРЕДБИ**

Дефинирани понятия и тълкуване

**Чл. 42. (1)** Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2)** При противоречие между различни разпоредби или условия, съдържащи се в Договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на Договора

Спазване на приложими норми

**Чл. 43.** При изпълнението на Договора, **ИЗПЪЛНИТЕЛЯТ** [и неговите подизпълнители] е длъжен [са длъжни] да спазва[т] всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

Конфиденциалност

**Чл. 44. (1)** Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора. Не се смята за конфиденциална информацията, касаеща наименованието на изпълнения проект, стойността и предмета на този Договор, с оглед бъдещо позоваване на придобит професионален опит от **ИЗПЪЛНИТЕЛЯ**.

**(2)** С изключение на случаите, посочени в ал.3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

**(4)** Задълженията по тази клауза се отнасят до съответната Страна, всички нейни поделения, контролирани от нея фирми и организации, всички нейни служители и наети от нея физически или юридически лица, като съответната Страна отговаря за изпълнението на тези задължения от страна на такива лица. Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

Публични изявления

**Чл. 45. ИЗПЪЛНИТЕЛЯТ** няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугите, предмет на този Договор, независимо дали е въз основа на данни и материали на **ВЪЗЛОЖИТЕЛЯ** или на резултати от работата на **ИЗПЪЛНИТЕЛЯ**, без предварителното писмено съгласие на **ВЪЗЛОЖИТЕЛЯ**, което съгласие няма да бъде безпричинно отказано или забавено.

Прехвърляне на права и задължения

**Чл. 46.** Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора [и по договорите за подизпълнение] могат да бъдат прехвърляни или залагани съгласно приложимото право.

Изменения

**Чл. 47.** Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

Нищожност на отделни клаузи

**Чл. 48.** В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

Уведомления

**Чл. 49. (1)** Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**(2)** За целите на този Договор данните и лицата за контакт на Страните са, както следва:

1. За **ВЪЗЛОЖИТЕЛЯ**:

Адрес за кореспонденция: ………………………………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

2. За **ИЗПЪЛНИТЕЛЯ**:

Адрес за кореспонденция: ………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

**(3)** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

3. датата на приемането – при изпращане по факс;

4. датата на получаване – при изпращане по електронна поща.

**(4)** Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (*три*) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на **ИЗПЪЛНИТЕЛЯ**, същият се задължава да уведоми **ВЪЗЛОЖИТЕЛЯ** за промяната в срок до 7 (*седем*) дни от вписването ѝ в съответния регистър.

Приложимо право

**Чл. 50.** Този Договор, в т.ч. Приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право.

Разрешаване на спорове

**Чл. 51.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

Екземпляри

**Чл. 52.** Този Договор е изготвен и подписан в три еднообразни екземпляра – два за **ВЪЗЛОЖИТЕЛЯ** и един за **ИЗПЪЛНИТЕЛЯ**.

Приложения:

**Чл. 53.** Към този Договор се прилагат и са неразделна част от него следните приложения:

Приложение № 1 – Техническа спецификация;

Приложение № 2 – Техническо предложение на ИЗПЪЛНИТЕЛЯ;

Приложение № 3 – Ценово предложение на ИЗПЪЛНИТЕЛЯ;

Приложение №4 – Списък на персонала, който ще изпълнява поръчката.

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**НИКОЛА БЕЛИШКИ**

*Кмет на Община Панагюрище*

**ЦВЕТАНА ЯКОВА**

*Н-к отдел ФСДБ*

1. Клаузата се включва при необходимост. Всички клаузи в този образец на договор, касаещи отношения с подизпълнители, са приложими, само ако участието на подизпълнители е посочено в офертата на изпълнителя, като в такъв случай следва да се имат предвид и относимите разпоредби на ЗОП. [↑](#footnote-ref-1)
2. Оставя се варианта посочен от изпълнителя в офертата му [↑](#footnote-ref-2)
3. Само при наличие на подизпълнител, в противен случая се изтрива и преномерира [↑](#footnote-ref-3)